CELEX: C2006/048/30
Language: et
Date: 2006-02-25 00:00:00
Title: Kohtuasi C-446/05: Eelotsusetaotlus, mille esitas Tribunal de première instance de Bruxelles  7. detsembri 2005.  aasta otsusega kohtuasjas Procureur du Roi — tsiviilhagejad: Union des Dentistes et Stomatologistes de Belgique, U.P.R ja Jean Totolidis versus Ioannis Doulamis

25.2.2006   
            
            
               ET
            
            
               Euroopa Liidu Teataja
            
            
               C 48/16
            
         Eelotsusetaotlus, mille esitas Tribunal de première instance de Bruxelles 7. detsembri 2005. aasta otsusega kohtuasjas Procureur du Roi — tsiviilhagejad: Union des Dentistes et Stomatologistes de Belgique, U.P.R ja Jean Totolidis versus Ioannis Doulamis
   (Kohtuasi C-446/05)
   (2006/C 48/30)
   Kohtumenetluse keel: prantsuse
   Euroopa Ühenduste Kohus on saanud Tribunal de première instance de Bruxelles 7. detsembril 2005. aasta otsusega kohtuasjas Procureur du Roi — tsiviilhagejad: Union des Dentistes et Stomatologistes de Belgique, U.P.R ja Jean Totolidis v. Ioannis Doulamis esitatud eelotsusetaotluse, mis saabus kohtukantseleisse 14. detsembril 2005.
   Tribunal de première instance de Bruxelles küsib Euroopa Kohtult eelotsust järgmises küsimuses:
   Kas EÜ asutamislepingu artiklit 81 koosmõjus artikli 3 punkti 1 alapunktiga g ja artikli 10 lõikega 2 tuleb tõlgendada viisil, mille kohaselt on sellega vastuolus siseriiklik seadus, käesoleval juhul 15. aprilli 1958. aasta seadus hambaravi alase reklaami kohta, mis keelab (mistahes isikutel ja) hambaravi teenuste osutajatel eraettevõtjana või hambaravikabineti kaudu otseselt või kaudselt tegeleda hambaravi alase reklaamiga?